
РАЗДЕЛ І
ЦЕЛИ

Чл.1.(1)  Обща цел на настоящите вътрешните правила е уреждане на взаимодействието между административните единици, съобразно структурата на администрацията на СОУ "Димитър Благоев" – гр. Свищов при управлението на процеса за разходване на бюджетните средства чрез обществени поръчки за доставки, услуги и  строителство в етапите на планиране и провеждане на процедурите и осъществяване на контрола по изпълнението на договорите за обществени поръчки.
(2) Тези правила регламентират административното взаимодействие в сферата на приложението на всички видове режими на възлагане на обществени поръчки, предвидени в чл.14, ал. 1, ал. 3 и ал. 4 от ЗОП.
(3) Основните цели на настоящите правила са:

1. Постигане на оптимално разпределение и дефиниране на отговорностите на отделните служители в етапите на планиране и провеждане на процедурите, както и в етапа на изпълнение на договорите за обществени поръчки;

2. Създаване на механизми за овладяване на критичните точки в отделните етапи на възлагане, с цел недопускане на нарушения и обезпечаването на правилното и законосъобразно прилагане на общностното и националното законодателство в областта на обществените поръчки;

3. Създаване на адекватни правила за контрол, обезпечаващи навременно установяване и отстраняване на допуснати нередности в процеса на провеждане на процедурите за възлагане на обществени поръчки, както и създаване на условия за търсене на отговорност.
РАЗДЕЛ ІІ
ОБХВАТ
Чл.2. Вътрешните правила обхващат:

1. Етапа на планиране на обществените поръчки


2. Етапа на провеждане на конкретните процедури, който включва следните подетапи при процедурите по чл. 14, ал. 1 и ал. 3 от ЗОП:



- подготовка на документацията за участие в процедурата. Този етап обхваща периода на подготовката на документацията, съгласуване и контрол върху нейната законосъобразност в цялост до момента на обявяване на процедурата в регистъра на Агенцията по обществени поръчки  ( АОП ).



- публикуването на документацията за участие в процедурата, публикуване на решение на промяна по реда на чл. 27а и чл. 27б от ЗОП (когато е приложимо), изготвяне, предоставяне и публикуване на разяснения по документацията за участие в процедурата по реда на чл. 29 от ЗОП, получаване и съхраняване на офертите до крайния срок за тяхното подаване.



- периода от изтичане на срока за подаване на офертите до определяне на изпълнител по реда на чл. 73 от ЗОП. Този период обхваща определянето на състава и назначаването на комисията, работата на комисията по реда на чл. 68 - 72 от ЗОП, проверка на Възложителя за законосъобразност на работата на комисията по реда на чл. 36а от ЗОП, приемане на протокола и издаване на решение по чл. 73 от ЗОП от страна на възложителя.



- периода на обжалване на решението на възложителя (когато е приложимо), до влизане в сила на решението за определяне на изпълнител по процедурата. Този период обхваща действията по подготовка и изпращане на становище по жалбата, взимане на решение и мотивиране на искане за предварително изпълнение (ако е приложимо), осигуряване на процесуално представителство и защита пред КЗК и ВАС.


- периода от влизане в сила на решението за определяне на изпълнител до сключването на договора за изпълнение на поръчката. Този период обхваща подготвителните действия по сключването на договора, подготовка и представяне на необходимите документи от страна на изпълнителя, сключване на договора, подготовка и изпращане на информацията за сключен договор до регистъра на АОП.

3. Правилата относно провеждането на процедурата на договаряне, както и процедурите за възлагане на обществени поръчки чрез публична покана.
4. Етапа на изпълнението на договорите за обществени поръчки.
5. Действията на възложителя при изготвяне на документации за възлагане на обществени поръчки, в случаите, когато подготовката на тези документации е възложена по договор на външни лица. 

6. Действията на възложителя по архивиране и съхраняване на цялостната документация по провеждането на процедурите за възлагане на обществени поръчки.
Чл.3. С оглед гореизложените цели и обхват, вътрешните правила включват конкретното разпределение на дейностите и отговорностите на длъжностните лица и структурни единици в обсега на целите и обхвата на настоящите вътрешни правила.
Чл.4. Вътрешните правила се прилагат от всички длъжностни лица, които имат задължения по изпълнението на дейностите, включени в тях.
Чл.5.(1) Възлагането на обществени поръчки се провежда в съответствие с разпоредбите на Закона за обществените поръчки, Правилника за прилагането на закона за обществените поръчки, както и всички други национални и общностни норми, които имат пряко действие по отношение на процедурите по възлагане на обществени поръчки.
(2) Обществените поръчки, попадащи в стойностните граници на чл. 14, ал. 1 и ал. 3 от ЗОП се възлагат в зависимост от обекта и специфичните им характеристики чрез регламентираните в чл. 16 от ЗОП видове процедури.


(3) При наличие на предпоставките разписани в нормата на чл. 14, ал. 4 от ЗОП, обществените поръчки могат да бъдат възложени по реда на Глава осма „а” от ЗОП чрез публична покана по реда на чл. 101а - 101ж от ЗОП  без провеждане на някоя от процедурите посочени в чл. 16 от ЗОП.


(4) При наличие на предпоставките разписани в нормата на чл. 14, ал. 5 от ЗОП, обществените поръчки могат да бъдат възложени без провеждане на някоя от процедурите, посочени в чл. 16 от ЗОП, но при спазване на условията и изискванията, регламентирани в ЗОП. 
Раздел ІІІ
ОТГОВОРНОСТИ
Чл.6.(1) Директор –  Възложител на обществената поръчка
1. Отговаря за цялостна защита на интересите на СОУ "Димитър Благоев" и упражнява правата на Възложител при провеждане на процедурите за възлагане на обществени поръчки по Закона за обществени поръчки и Правилника за прилагане на закона за обществени поръчки;

            2. Подписва заповедта/решението за откриване на процедурата и утвърждава изготвената
документация и обявлението за обществената поръчка;

3. Подписва поканите за участие при процедури на договаряне с или без обявление.


4. Издава решение за промяна при наличие на предпоставките на чл. 27а от ЗОП.
5. Подписва разяснения по документацията за участие в процедурата при наличието на предпоставките по чл. 29 от ЗОП и издава решение за удължаване на срока за подаване на оферти в случаите на чл. 29, ал. 3 от ЗОП.

6. Подписва решение за удължаване на срока за подаване на оферти в хипотезата на чл. 27а, ал. 7, ал. 8 и ал. 9 от ЗОП; 

7.  Подписва заповедта за назначаване на комисия за отваряне, оценка и класиране на постъпилите предложения;

8. Упражнява контрола по чл. 36а от ЗОП и утвърждава протокола от работата на комисията по процедури и публични покани.
9. Подписва заповедта/решението за класиране и определяне на изпълнител/и на
обществената поръчка, респективно – заповедта за прекратяване на процедурата.
10. За периода от откриване на процедурата до влизане в сила на решението за определяне на изпълнител по чл. 73 от ЗОП, а при наличие на предпоставките на чл. 40 от ЗОП и до сключване на договор за изпълнение може да издаде решение за прекратяване на процедурата за възлагане на обществената поръчка на основанията посочени в чл. 39, ал. 1 и ал. 2 от ЗОП.
11. Подписва становище до Комисията за защита на конкуренцията ( КЗК ) по постъпили жалби срещу решението за определяне на изпълнител, както и прави искания за предварително изпълнение по преценка и при наличието на предпоставките на чл. 121б, ал. 1 от ЗОП. 
12. Подписва договорите за възлагане на обществена поръчка.
13. Подписва уведомителните писма до Агенцията за обществени поръчки за обстоятелствата, подлежащи на вписване в Регистъра за обществени поръчки.

14. Подписва писмата за уведомяване на участниците в процедурата по процедурни въпроси.

15. Осъществява контрол по изпълнение на годишния план - график за провеждане на процедурите за възлагане на обществени поръчки в СОУ "Димитър Благоев” – град Свищов.
(2) Директорът може на основание чл. 8, ал. 2 от ЗОП да упълномощи при отсъствие или по своя преценка длъжностно лице от администрацията на СОУ "Димитър Благоев", на което да вмени гореизложените си правомощия по организирането и провеждането на процедурите за възлагане на обществени поръчки и  по сключването на договорите за тях. Упълномощаването не може да се използва за разделяне на обществените поръчки с цел заобикаляне прилагането на закона.
(3) Във връзка с чл. 8, ал. 7 от ЗОП Директорът осигурява в изработването на техническите спецификации, на методиката за оценка на офертите в документацията за участие в процедурата при критерий "икономически най-изгодна оферта", както и на конкурсните програми за проект, участието на най-малко един експерт, който има професионална компетентност, свързана с предмета на поръчката. Когато Възложителят не разполага със служители, отговарящи на изискванията за професионална компетентност, той осигурява външни експерти от списъка по чл. 19, ал. 2, т. 8 от ЗОП или други, чрез възлагане съобразно ЗОП.
Чл.7. Помощник директор по административно-стопанската дейност на СОУ "Димитър Благоев"  
1. Организира подготовката на документацията за обществената поръчка и я предоставя на директора за одобрение и подпис. 

2. Изготвя решението/заповедта за откриване на процедурата и подлежащата на обявление информация за обществената поръчка и го/я предоставя на директора за одобрение и подпис. 

3. Отговаря за подготовката на поканите при процедури на договаряне с или без обявление по Закона за обществените поръчки и ги предоставя на директора за одобрение и подпис. 

4. Контролира процеса на публикуване в профила на купувача на решения, обявления, публични покани, документации, съобщения, разяснения и уведомления по процедурата.
5. Отговаря за своевременното изпращане на информация до Агенцията за обществени поръчки.

6. В деня на публикуването изпраща съобщение до средствата за масово осведомяване. В съобщението не следва да се съдържа повече информация от тази в обявлението или конкретната покана, публикувана на портала (в сила от 01.10.2014г.). 
7. Подготвя проект на заповед за определяне състава на комисията за разглеждане, оценка и класиране на офертите по процедурата или по публичната покана и я предоставя на директора за одобрение и подпис. 

8. Извършва преценка и при необходимост предлага на директора привличането на външни експерти за участие в състава на комисията.
9. Уведомява състава на комисията за отваряне и оценка на предложенията за датата, мястото и часа на провеждане на заседанието.

10. Подготвя бланки-декларации по чл. 35, ал. 3 от Закона за обществените поръчки.

11. Подготвя бланка „Списък на присъстващите кандидати”.
12. След изготвяне на документацията определя друго длъжностно лице с необходимата експертиза, което да извърши първа контролна проверка на изготвената документация. Проверката обхваща законосъобразност на документацията, законосъобразност на съдържанието на изготвените документи, пълнота и наличие на противоречия в самата документация. По преценка и при нужда Помощник директорът може да предложи на Директора да бъде наето външно лице /лица/ за извършване на тази проверка. Когато процедурата е възложена изцяло на външно лице, такава проверка може да не се извършва. 
13. Определя лице/а за изготвяне на становище и решение за промяна, ако са налице предпоставките за това.

14. Контролира сроковете за изготвяне на документациите, както и цялостния процес по получаване, съхраняване и архивиране на получените по процедурата документи.

15. Изготвя проекто-договорите.
16. Осъществява контрол за срочното сключване на договор/и с определения/те изпълнител/и или кандидат/и, съгласно изискванията на чл. 41 от ЗОП.
17. Осъществява контрол за своевременното изпращане на информация за всеки сключен договор за обществена поръчка до Агенцията по обществените поръчки и вписване в Регистъра за обществени поръчки, съгласно изискванията на чл. 44, ал. 1 от ЗОП.
18. Отговаря за своевременното изпращане до Агенцията за обществени поръчки на информация за изпълнението или предсрочното прекратяване на договорите за обществени поръчки, както и на обобщената информация за всички разходвани средства във връзка с обществени поръчки, съгласно по чл. 44, ал. 10 от ЗОП. 
Чл.8. Главен счетоводител
1. Отговаря за целесъобразността на поеманите задължения и извършваните разходи  в СОУ "Димитър Благоев".
2. Писмено съгласува всички договори за възлагане на обществена поръчка.

3. Контролира финансовото изпълнение на договорите.

4. Отговаря за своевременното освобождаване или задържане на гаранциите, съгласно определените срокове и условия.

5. Преди осчетоводяването на разхода извършва проверка на предоставената му фактура.

6. Отговаря за своевременното и точно отчитане на разхода.
Чл.9. Заявител на обществена поръчка 
(1) Заявители на обществени поръчки могат да бъдат:
· Домакинът на училището - заявява обществени поръчки за канцеларски материали, учебници и други материали необходими при извършване на дейността на училището, материално-техническо снабдяване, инвентар, горива за отопление, организационна техника и консумативи в т.ч. и за извънгаранционно обслужване.
· Главен счетоводител – анализира и заявява необходимостта от провеждане на процедури и сключване на договори за обществени поръчки за доставки, услуги и строителство, вкл. проектиране, на база изпълнени през предходната финансова година и необходими за настоящата финансова година, коригирани с предвидените промени в количеството и/или стойността.    

Чл.10. Технически изпълнител
(1) Приема и регистрира постъпващите оферти или заявления за участие в дневник "Входяща поща" и в „Регистър на получените оферти” – Приложение № 1, респ. „Регистър за закупена документация” – Приложение № 2,  и отбелязва върху плика поредния номер от входящия регистър на училището, датата и часа на получаване на офертата /заявлението/ и издава на приносителя документ, удостоверяващ посочените обстоятелства;
(2) Извършва проверка относно: 
1. Целостта и плътността на плика, в който е поставена офертата или предложението, както и дали същият е запечатан.
2. Наличието и пълнотата на информацията, отбелязана на плика – наименование на подателя, адрес, телефон, факс и предмет на процедурата, за която се подава офертата или предложението.
3. Представителна власт на приносителя, който подава офертата или предложението. 
(3) При установяване на нередност техническият изпълнител връща незабавно на приносителя подадената оферта и отбелязва това обстоятелство в „Регистъра на получени оферти”.
(4) Обезпечава оформянето, подписването и извеждане с номер (при необходимост) на изготвяните документи във връзка с процеса по стартиране и провеждане на процедури за възлагане на обществени поръчки - протоколи, заповеди, писма, уведомления и документации, съгласно реда, установен с настоящите правила.
(5) Осигурява изпращането на водената кореспонденция във връзка с провеждането на процедури за възлагане на обществени поръчки по начин, удостоверяващ датата на изпращане и получаване на информацията, адресирана до участниците в процедурата.
(6) Обезпечава процеса на закупуване на документация от участниците или кандидатите.

(7) Организира изпращане на поканите за участие в случаите на договаряне с или без обявление.

(8) Съхранява в метален шкаф подадените оферти или предложения до предаването им на председателя на комисията в деня, часа и на мястото, определено за разглеждането им.
Чл.11. Председател на комисията за отваряне, оценка и класиране на постъпилите оферти или предложения
(1) Води заседанията и ръководи работата на комисията с оглед запазване интересите на СОУ "Димитър Благоев" – град Свищов.
(2) Отговаря за законосъобразното и в съответствие с утвърдената документация
провеждане на процедурата.
(3) Отговаря за срочното извършване на оценката на постъпилите предложения, съгласно заповедта за назначаване на комисията.
(4) Подписва протоколите за работата на комисията.
Чл.12. Членове на комисията за отваряне, оценка и класиране на постъпилите оферти или предложения
(1) Разглеждат постъпилите оферти или предложения и извършват оценка, съгласно утвърдената методика за оценка на постъпилите предложения, с изключение на случаите на процедурите на договаряне, в които случаи участват в преговорите с поканените кандидати.
(2) При процедури на договаряне разглеждат техническото/те предложение/я на
кандидата/те и договарят техническите параметри за изпълнението на обществената поръчка и сроковете за изпълнение с оглед запазване интересите на училището;

(3) Подписват протоколите за работата на комисията. 
Чл.13. Външен експерт. Юрист
При подготовка и провеждане на процедурата от администрацията на училището Директорът може да наеме външен експерт юрист, който да:

(1) Отговаря за правилното определяне на правните основания за стартиране на процедурите и законосъобразното им провеждане с оглед запазване интересите на СОУ "Димитър Благоев" – град Свищов.
(2) Оказва съдействие на отговорника на процедурата както при изготвяне на документацията, така и при отварянето и оценката на получените оферти или предложения – изготвяне на протоколи, заповеди и писма.
(3)  Участва в комисията за разглеждане, оценка и класиране на постъпилите оферти.
(4)  Изготвя проекта на договора на етапа на подготовка на документацията за участие в процедурата и консултира процеса на сключването му с избрания изпълнител. 
Чл.14. Финансов контрольор 
(1) Проверява законосъобразността на решенията за поемане на задължения и извършване на разход.
(2) Попълва и подписва контролните листове за предварителен контрол.
(3) При извършване на разплащане по договорите се произнася по съответствието на разхода с поетото задължение.
(4) При планиране на разплащане на средства по реда на чл. 14 , ал. 4 и ал. 5 от ЗОП съгласува планирания разход преди неговото одобрение от директора и преди издаването на фактура. 
Чл.15.  Отговорник по съхраняването на досиетата 
(1) След приключване на процедурата приема и проверява окомплектованоста на  цялото досие и го архивира. При необходимост от ползване на архива следи за движението на досието като попълва Регистър за движение на документите от досието и следи за връщането му.  

(2) Съхранява досието за срок до 4 год.
ГЛАВА  ВТОРА
РЕД ЗА ПЛАНИРАНЕ НА ПРОЦЕДУРИТЕ ЗА ВЪЗЛАГАНЕ НА ОБЩЕСТВЕНИ ПОРЪЧКИ
РАЗДЕЛ І
ОПРЕДЕЛЯНЕ НА ПОТРЕБНОСТИТЕ
Чл.16.(1) Определянето на потребностите е етап от цялостния сложен фактически състав на процеса по възлагане и изпълнение на обществените поръчки, в който се извършва анализ на потребностите на училището, които следва да бъдат удовлетворени за определен период от време, съответно – необходимостта от осъществяване на точно определени обществени поръчки и приоретизирането във времево отношение нуждата от възлагането и изпълнението им.
(2) Определянето на потребностите като комплекс от действия по анализ на необходимостта от предоставяне на услуги, извършване на доставки, услуги или строителство, за реализиране целите и плановете на училището, пречупени през призмата на ясно осъзнатото съществуващо състояние, целите и очакваните резултати, се осъществява от лицата – заявители, определени в настоящите правила.
(3) С определянето на потребностите, всеки заявител мотивира конкретна инициатива (обществена поръчка) и удовлетворяването на формулираната от него потребност, съответно – постигане целите на училището.

РАЗДЕЛ ІІ
ИЗГОТВЯНЕ НА ПЛАН – ГРАФИК.
 ПОДГОТОВКА И ИЗПРАЩАНЕ НА ПРЕДВАРИТЕЛНИ ОБЯВЛЕНИЯ
            Чл.17.(1) Процесът по планиране на обществените поръчки в СОУ "Димитър Благоев"  за всяка следваща година, започва в началото на месец декември на съответната бюджетна година. 

           (2) Помощник директорът по административно-стопанските дейности, главният счетоводител, домакинът, както и другите лица в училището ангажирани служебно с необходимостта от реализиране на доставка, услуга или строителство в срок до 15.12 на предходната година организират съвместна среща с Директора на СОУ "Димитър Благоев", на която всички представят своите  мотивирани предложения за необходимостта от провеждане на процедури за възлагане на обществени поръчки през следващата финансова година. Предложенията се обсъждат и съобразяват с приблизително очаквания бюджет на училището, изчислен на база очакваната методика за издръжка на един ученик през следващата финансова година. За срещата се води нарочен протокол, който отразява всички направени предложения и мотивите към тях.
 (3) В протокола се отразяват обекта и предмета на обществената поръчка, прогнозна стойност, източника на финансиране на разхода, сроковете за провеждане на планираните обществени поръчки, изтичащите през съответната година възложени договори за периодично повтарящи се доставки или услуги, като се посочва времето на изтичане на договорите и времето на стартиране на новите процедури.
           (4) На база изготвения протокол от проведената среща помощник директорът или наето външно лице експерт /юрист/ в областта на обществените поръчки определят съобразно вида на процедурата и прогнозната и стойност вида на всяка процедура, която следва да се проведе през следващата финансова година. За целта се проверява съществуват ли идентични обществени поръчки, заявени и предвидени за провеждане, които следва да се обединят в обособени позиции или в една обща процедура с цел да се избегне разделяне на обществени поръчки по смисъла на чл. 15, ал. 6 от ЗОП.  След определяне на вида на всяка конкретна процедура се съобразят сроковете за нейната подготовка и провеждане. Помощник директорът и главният счетоводител представят в срок до 15.01. на следващата година на Директора за утвърждаване проект на предварителен годишен план - график за провеждане на процедурите за възлагане на обществени поръчки в СОУ "Димитър Благоев", които следва да бъдат възложени  през следващата бюджетна година. Проектът на годишния план - график - (Приложение № 11), съдържа: 

1. описание на предмета на обществените поръчки;

2.  обекти на поръчките;

3. вид на процедурите съобразно стойността на обществените поръчки;

4. обща прогнозна стойност;

5. прогнозен срок за изготвяне на заданията и документациите;

6. отговорните за изпълнението на отделните етапи от процедурите длъжностни лица, в чиито обхват от функционални задължения попада обектът на съответната обществена поръчка;
7. срокове за осъществяването на всеки етап от процедурите /откриване на процедурите, подписване на договори и изпълнение на договорите/.

(5) Директорът утвърждава проекта на предварителния годишен план - график за провеждане на процедурите за възлагане на обществени поръчки в СОУ "Димитър Благоев"   в срок от 5 дни, след представянето му.    
          Чл.18. Актуализация на утвърдения годишен план - график се извършва при възникване на необходимост от включване на нови процедури, коригиране на срокове и отговорни длъжностни лица.

          Чл.19.(1) След утвърждаване от Директора на проекта на предварителния годишен план-график за провеждане на процедурите за възлагане на обществени поръчки в СОУ "Димитър Благоев", директорът или помощник директорът определят лице или лица, а при преценка възлагат на външни експерти, които изготвят проекти на предварителни обявления за всички процедури за възлагане на обществени поръчки или за сключване на рамкови споразумения, които ще бъдат открити през календарната година и са над стойностите прагове, определени в чл. 23, ал. 1 от ЗОП.
           (2) В срок до 01.03 на текущата година изготвените по реда на ал. 1 предварителни обявления се изпращат за публикуване в Регистъра на обществените поръчки на АОП и „Официален вестник” на ЕС /ако е приложимо/.
          Чл.20.(1)  В срок до 15 дни, след  окончателното установяване на бюджета на училището лицата по чл. 17, ал. 2 от настоящите правила се събират отново и при необходимост коригират и съобразяват предварителния план - график за провеждането на процедурите с утвърдения окончателно бюджет на училището. Помощник директора, съгласувано с лицата по чл. 17, ал. 2 от настоящите правила, е длъжен да внесе за утвърждаване от Директора проект на окончателен годишен план – график за обществените поръчки, съобразен с резултатите от втората среща и планираните в бюджета средства.   
(2) След утвърждаването на проекта на окончателния годишен план – график, включването на нови процедури за възлагане на обществени поръчки се извършва по реда на чл. 17, ал. 2 от настоящите правила и се утвърждават по гореописания ред. 

Чл.21. Контролът по изпълнение на годишния план - график се осъществява от директора на училището.
ГЛАВА ТРЕТА
ПОДГОТОВКА И ПРОВЕЖДАНЕ НА ПРОЦЕДУРИ ЗА ВЪЗЛАГАНЕ НА ОБЩЕСТВЕНИ ПОРЪЧКИ
РАЗДЕЛ І
ИЗГОТВЯНЕ И УТВЪРЖДАВАНЕ НА ДОКУМЕНТАЦИЯТА

Чл.22.(1) Подготовката на процедурите за възлагане на обществени поръчки включват изготвяне на документация за провеждане на обществените поръчки, които се подписват от изготвилите ги лица и се предоставят на Директора за утвърждаване. 
(2) След одобрение от страна на директора на СОУ "Димитър Благоев", за провеждане на конкретната обществена поръчка Помощник директора изготвя проект на заповед, с която или се взема решение за възлагане за цялостна подготовка и провеждане на процедурата на външни лица - експерти или се определя „Отговорник обществени поръчки” - отговорник по провеждането на съответната процедура. 

(3) В заповедите по ал. 2 се определят сроковете за подготовка на документацията, лицата заемащи експертни длъжности в училището, които са длъжни да съдействат на „Отговорник обществени поръчки”, като изготвят частта от документацията - указания, образци, спецификации, методики, проекти на договори за изпълнение на поръчките и др. в съответствие с експертните им възможности. Определените допълнително експерти изготвят в предвидените срокове документите, които не са по експертните възможности на отговорните лица. При липса на подходящи експерти в училището определените лица се обръщат към директора на СОУ "Димитър Благоев" за наемане на външни експерти. 

(4) В случай, че лицата от административното звено или длъжностните лица, определени за отговорници по подготовка на техническите задания, установят, че не притежават необходимия капацитет и знания, информират незабавно директора за предприемане на действия за привличане на външни експерти, като по възможност посочват образованието и квалификацията, които последните трябва да притежават. 

            (5) Външните експерти се определят от директора на училището, като задачите, които трябва да изпълняват се възлагат с договори. 

Чл.23.(1) В случаите когато процедурата се подготвя от служители на администрацията на училището определените лица със заповеди по реда на чл. 22, ал. 2 от настоящите правила длъжностни лица за „Отговорник обществени поръчки”:

1. Организира подготовката и цялостната окомплектовка на документацията за участие в процедурите.
2. Представя за контрол по реда на настоящите правила  проекта на документация за участие в процедурите.
3. Изпраща до управляващия орган на съответната програма или междинното звено, документи, справки и друга информация, необходими за осъществяване на предварителен контрол при процедури за обществени поръчки, финансирани напълно или частично със средства от европейските фондове /ако е приложимо/.
4. Изпраща по електронен път решенията за откриване на ограничени процедури на основание чл. 76, ал. 3 от ЗОП, процедури на договаряне без обявление или процедури на състезателен диалог, обявленията за обществените поръчки и методиките за оценка на офертите - при критерий „икономически най-изгодна оферта” до Агенцията за обществени поръчки за осъществяване на предварителен контрол при наличие на предпоставките за това.
5. Следи за получаване на становищата на АОП за извършения предварителен контрол по чл. 20а от ЗОП и ги представя на директора на училището.
6. След резолюция на становищата на АОП за извършения предварителния контрол от директора, изпълнява препоръките за отстраняване на несъответствията.
7. Следи за постъпили предложения от заинтересованите лица за промени в обявленията и/или документацията.
8. След одобрение от директора и съгласуване с експерт - юрист изготвя проекти на решения за промяна по чл. 27а, ал. 3 от ЗОП.
9. Изпраща решенията и обявленията за откриване на процедурите за публикуване в Регистъра за обществени поръчки на АОП и Официален вестник на ЕС /при необходимост/ след тяхното подписване от директора на училището.
10. Следи за извършените оценки за съответствие на АОП.
11. Следи за становищата за извършения предварителен контрол от управляващия орган на съответната програма или междинното звено, при процедури финансирани напълно или частично със средства от европейските фондове /ако е приложимо/.
            12. Уведомява служителите в деловодството на училището за обявените обществени поръчки.
13. Следи процеса на продаване на документацията за участие и получаване на офертите.
14. Отговорен е за своевременното изготвяне на отговори по въпроси и разяснения, отправени от лица закупили документация за участие при условията и по реда, предвиден в ЗОП
15. Следи за настъпване на законови хипотези, при които е възможно вземане на решения за удължаване на сроковете за подаване на оферти и за закупуване на документация за участие, подготвя и изпраща решенията за удължаване на сроковете за подаване на оферти и за закупуване на документация за участие.
16. Задължително участва в комисиите за разглеждане, оценка и класиране на офертите за определяне на изпълнител.
17. Подготвя и представя за утвърждаване решенията на възложителя за класиране на участниците и определяне на изпълнител и изпраща същите на участниците в предвидения законов срок.
18. Подготвя и представя за подпис решенията на възложителя за прекратяване на процедурите и изпраща същите на участниците в предвидения законов срок.

19. Следи за сроковете за влизане в сила на решенията за класиране на участниците и определяне на изпълнител, както и за постъпили жалби против тях.
20. Извършва необходимите действия по подготовката за сключване на договори след влизане в сила на решенията за определяне на изпълнител.
21. Изпраща в предвидените срокове до Регистъра за обществени поръчки на АОП и Официален вестник на ЕС /при необходимост/ информацията за сключените договори за обществените поръчки.
22. Осъществява съдействие и контрол по изпълнение на договорите за обществени поръчки.
23. Изпраща до Регистъра за обществени поръчки на АОП и Официален вестник на ЕС /при необходимост/ информация за изпълнението на договорите за обществените поръчки или техното предсрочно прекратяване.

Чл.24.(1) Отговорникът по организиране и провеждане на процедурата - „Отговорник обществени поръчки” изготвя в указания срок:

1. проекти на решения за откриване на процедурите;

2. проекти на обявления за обществените поръчки;

3. пълното описание на обекта на поръчките, включително и на обособените позиции;

4. образеца на офертите, както и указания за подготовка на офертите;

5. копия на инвестиционните проекти, когато поръчките са за строителство;

6. минималните изисквания, на които трябва да отговарят вариантите и специалните изисквания за тяхното представяне, когато се допускат варианти на офертите;

7. проекти на договори за изпълнение на обществените поръчки.

(2) „Отговорник обществени поръчки” изготвя всички проекти на документи, с изключение на техническите спецификации и методиката за оценка, в съответствие с изискванията на чл. 8, ал. 7 от ЗОП, в случай че същите са възложени за изготвяне от/или с помощта на външен /по чл. 19, ал. 2, т. 8 от ЗОП/ или друг експерт, определен по реда на настоящите правила. След изготвянето на документацията за участие представя проекта на същата и проектите на договори за утвърждаване от директора на училището. По своя преценка и в зависимост от сложността и обема на обществената поръчка директорът на училището може да възложи на друг служител или на външен експерт по обществени поръчки да даде становище по законосъобразността на изготвената документация. Експертът осъществява предварителен контрол на проектите на документация за участие, относно съответствието й с изискванията на ЗОП, наличието на всички изискуеми документи, тяхното съдържание, проверява критериите за подбор и изготвената методика за оценка на офертите и следи за нарушение на чл. 25, чл. 27, ал. 1 и чл. 28, ал. 1, ал. 2 и ал. 7 от ЗОП. Експертът проверява и законовите предпоставки за вида на процедурите. За удостоверяване на извършения предварителния контрол се попълва и подписва контролен лист № 1 - Приложение № 3. 
При установяване на непълноти, законови и вътрешни несъответствия, експертът връща незабавно документацията на отговорника обществени поръчки със становище за несъответствията, което е длъжно в срок до 5 работни дни да ги отстрани, след което отново да върне документацията на експерта за съгласуване.

При установяване на пълнота, законосъобразност и вътрешна обвързаност на документацията, експертът удостоверява това с подписа си върху проектите на решения/покани,  договори и титулните страници на документациите и връща същите на „Отговорник обществени поръчки” за продължаване на действията по процедурите.

РАЗДЕЛ ІІ
ПРОВЕЖДАНЕ НА ПРОЦЕДУРИТЕ  И ОПРЕДЕЛЯНЕ НА ИЗПЪЛНИТЕЛИ

Чл.25.(1) След извършена контролна проверка по документацията за провеждане на процедурата „Отговорник обществени поръчки” ги представя за подпис на Директора на СОУ „Димитър Благоев” или упълномощено от него длъжностно лице.


 (2) Подписаните по реда на ал. 1 решения за откриване на процедурите и утвърдените документации за участие се връщат на „Отговорник обществени поръчки” за откриване на процедурите.


Чл.26.(1) „Отговорник обществени поръчки” подготвя, публикува и изпраща решенията и обявленията до: 

1. Агенцията по обществени поръчки - Решенията и Обявленията /поканите/ за откриване на процедурите.
2. Европейската комисия - обявленията за откриване на процедурите, когато това се предвижда в ЗОП.

(2) Посочените в ал. 1 документи се изпращат във вида и по реда предвиден в Правилника за прилагане на Закона за обществените поръчки.

(3) Решенията, поканите и придружителните писма се подписват от директора на СОУ „Димитър Благоев” или упълномощени от него длъжностни лица.

Чл.27.(1) Ако процедурата подлежи на предварителен контрол за законосъобразност от АОП преди извършване на действията по стартиране на процедурата „Отговорник обществени поръчки” следи за изпращане на становищата от АОП за съответствие с изискванията на ЗОП,  като:

1. В случай, че становищата на АОП са за законосъобразност на процедурите, отговорното лице уведомява директора на СОУ „Димитър Благоев”. 

2. В случай, че становищата на АОП са за незаконосъобразност, отговорното лице, уведомява директора на СОУ „Димитър Благоев” за организиране и провеждане на процедурите и сключване на договорите за предприемане на съответните действия по отстраняване на установените нередности. 

(2)„Отговорник обществени поръчки” следи становищата и препоръките на управляващия орган на съответната програма или междинно звено, като:

1. В случай, че в становищата няма забележки по процедурите, уведомява директора на СОУ „Димитър Благоев”.
2.   В случай, че в становищата има препоръки, констатирани са нарушения или незаконосъобразност, уведомява Директора на СОУ „Димитър Благоев” за организиране и провеждане на процедурите и сключване на договорите за предприемане на съответните действия по отстраняване на установените нередности. 

(3) „Отговорник обществени поръчки” прилага копия на становищата от предварителния контрол на АОП и управляващия орган на съответната програма или междинно звено, към документацията в досиетата на поръчките.

Чл.28.(1) „Отговорник обществени поръчки” уведомява деловодството на СОУ „Димитър Благоев” за условията за закупуване на документация за участие в процедурата, както и цена, в случай, че някой поиска на място да закупи такава, въпреки, че е достъпна на електронен адрес.
Чл.29.(1) В случаите, когато в законоустановените срокове постъпят искания от участници за разяснения по документацията за участие, след резолюция на директора, същите се представят на „Отговорник обществени поръчки”.  Той е длъжен сам или да организира съответните служители, които в срок до 2 дни да изготвят и предоставят отговори на поставените въпроси до участниците. Изготвянето на писмата с отговори до участниците и организиране на изпращането на писмата се извършва от „Отговорник обществени поръчки”.

(2) Отговорите на поставените въпроси се изпращат до всички участници, които са закупили документация за участие и са посочили адрес за кореспонденция, без да се отбелязва в отговора, кой е участникът отправил питането. Отговорите се прилагат и към документацията, която се публикува на Профила на купувача. Разясненията се публикуват в Профила на купувача, в срока, определен в чл. 22б от ЗОП в съответствие с настоящите вътрешни правила.
Чл.30.(1) Документацията се публикува в Профила на купувача, а в случаите, когато е предвидена възможност за закупуване на хартиен носител, същата се предоставя в деловодството на училището срещу представяне на платежен документ за заплащането й (когато това е приложимо). Продадената/предоставената документация се описва в Регистър за закупена документация за участие в процедурите за възлагане на обществени поръчки, който съдържа:

1. предмет на обществената поръчка;

2. наименование на фирмите или име на физическите лица закупили документация;
3. ЕИК по БУЛСТАТ;
4. адрес, телефон, факс или e-mail за връзка; 

5. дата на закупуване на документацията;
6. трите имена и подпис на лицето, получило документацията;
7. номер и дата на касов ордер за закупена документация.

(2) Приемането на офертите или заявленията за участие се извършва в деловодството на СОУ „Димитър Благоев”. В рамките на срока за получаване на офертите или заявленията за участие, техническият изпълнител отбелязва върху пликовете поредния номер, датата и часа на получаването и издава документи с входящи номера. Във входящия регистър от деловодната система на училището се вписват всички обстоятелства, в случаите при които възложителят не е приел и е върнал незабавно на участниците/кандидатите оферти/заявления, които са представени след изтичане на крайния срок или в не запечатани, прозрачни или скъсани пликове. Служителят вписва офертите/заявленията за участие и в Регистри на получените оферти/заявления за участие в процедурите за възлагане на обществени поръчки, който съдържа данни за: 

1. предмета на обществените поръчки;

2. данни за фирмите или физическите лица подали офертите;

3. входящи номера на офертите/заявленията;

4. дата и час на получаване на офертите/заявленията;

5. обособени позиции /ако е приложимо/;

6. адрес за кореспонденция, телефон, факс, електронен адрес посочени върху пликовете с офертите;
7. име и подпис на подалия офертата/заявлението;
8. име и подпис на служителя приел офертата/заявлението.
(3) До отварянето им офертите/заявленията се съхраняват в метален шкаф в деловодството на училището.

(4) След изтичане на сроковете за подаване на офертите/заявленията служителите в деловодството на училището предават подадените оферти на Председателите на комисиите за разглеждане, оценка и класиране на офертите на участниците.

Чл. 31.(1) „Отговорник обществени поръчки” изготвя проекти на заповеди за назначаване на комисии и ги представя за подписване от директора на  СОУ „Димитър Благоев”, като заповедите се извеждат с номер от заповедната книга в деня определен за отваряне на офертите/заявленията. 
(2) „Отговорник обществени поръчки” предлага за членове на комисиите експерти и/или външни експерти с квалификация и опит в съответствие с предмета на поръчките и организира кореспонденцията с тях. 
(3) /влиза в сила от 01.10.2014г./ Преди подписване на заповедта по ал.1 директорът на училището извършва проверка дали в предложението за състава на комисията има един юрист, а най-малко половината от останалите членове са лица, притежаващи професионална компетентност, свързана с предмета на поръчката. 
Чл.32.(1) „Отговорник обществени поръчки” предава на председателите на комисиите преди започване на работата цялостната документация по процедурите.
(2) Комисиите се събират на датата, мястото и часа указани, в заповедите и съобразени с посочените в обявленията. Работата на комисиите се ръководи от нейните председатели.

(3) Преди да започнат своята работа членовете на комисиите подписват декларации по смисъла на чл. 35, ал. 3 от ЗОП .

(4) Комисиите изготвят протоколи, които следва да съдържат необходимата информация, съгласно разпоредбите на чл. 72 от ЗОП. Към протоколите се прилагат подписаните декларации по чл. 35 от ЗОП. 

(5) За проведените публични заседания на комисиите се попълват Списъци на присъстващите участници при отваряне на офертите.

(6) Комисиите извършват разглеждане и оценка на постъпилите оферти съобразно изискванията на чл. 68 - чл. 72 от ЗОП.

Чл.33. След приключване на работата на комисията „Отговорник обществени поръчки”  предоставя протоколите от работата на комисията на директора на училището. По своя преценка директорът определя лице с необходимата експертиза за извършване на предварителен контрол за законосъобразност, обхващащ целия процес от предоставянето на списъка с кандидатите, подали оферти/заявления за участие в процедурата, работата на комисията, основанията за извършеното оценяване и класиране на кандидатите до пълнотата и съответствието на протокола с изискванията на ЗОП и ППЗОП. За удостоверяване на извършения предварителен контрол определеното лице попълва и подписва контролен лист № 2 – Приложение № 4. Въз основа на извършените констатации директорът дава указания за отстраняване на нередностите. Когато установи нередности, които водят законовото задължение за прекратяване на процедурата „Отговорник обществени поръчки” изготвя проект на решение за прекратяване на процедурата и го предава на директора на училището. Когато установи нередности, които могат да се отстранят без да се налага прекратяването на процедурата „Отговорник обществени поръчки” изготвя проект на указания за отстраняването им и ги предоставя на директора за подпис, след което ги предава на комисията за изпълнение.

Чл.34.(1) След приемане на протокола от директора на училището, „Отговорник обществени поръчки”, на база констатациите в утвърдените протоколи на комисиите, изготвя проекти на решения по чл. 73 от ЗОП, със съдържащите се в ЗОП задължителни реквизити. В зависимост от констатациите в утвърдените протоколи на комисиите, същият подготвя проекти на решения за прекратяване на процедурите в предвидените за това случаи в ЗОП.

(2) Проектите на решения за класиране на участниците и определяне на изпълнител или решенията за прекратяване на процедурите се представят за подпис на директора на СОУ „Димитър Благоев”. По своя преценка директорът определя лице с необходимата експертиза за извършване на предварителен контрол за законосъобразност на решенията за класиране и определяне на изпълнител или за прекратяване на обществената поръчка. За удостоверяване на извършения предварителен контрол определеното лице попълва и подписва контролен лист № 3 – Приложение № 5 и контролен лист № 4 – Приложение № 6.
(3) След подписване на решенията за определяне на изпълнител, „Отговорник обществени поръчки” извежда същите в заповедната книга на  СОУ „Димитър Благоев” и ги изпраща до участниците в процедурите в тридневен срок от издаването им с обратни разписки или по другите предвидени в ЗОП способи.

РАЗДЕЛ ІІІ

ОБЖАЛВАНЕ
Чл.35.(1) „Отговорник обществени поръчки” следи сроковете за обжалване по чл. 120 от ЗОП и ако в този срок постъпи една или повече жалби, изготвя копие на цялата преписка и я представя на директора на училището за определяне на процесуален представител за защита на интересите на училището и представителство пред КЗК и ВАС.
(2) От момента на постъпване на жалба по процедурата до окончателното решаване на спора, наетият юрист координира всички действия по процесуалното представителство и защита на интересите на СОУ „Димитър Благоев”. В този период юристът извършва следните действия:

- извършва правен анализ на констатациите в жалбата.

- ако анализът посочва действителни нарушения, юристът изготвя аргументирано правно становище с предложение за отстраняване на нарушенията и го предава на директора на училището. При преценка и след одобрение, директорът на училището предава становището на юриста за предприемане на действия по оттегляне на Решението по чл. 73 от ЗОП и извършването на повторни действия по саниране на констатираното нарушение.
- ако анализът показва неоснователност и се вземе решение за участие в съдебния процес юристът изготвя становище по смисъла на чл. 121а, ал. 2 от ЗОП, както и извършва преценка относно прилагане на разпоредбата на чл. 121б, ал. 2, относно искане за предварително изпълнение. Изготвеното становище се предоставя на директора за подпис.  

(3) След приключване на всички действия по обжалване юристът връща преписката на “Отговорник обществени поръчки” ведно с постановените и влезли в сила решения на КЗК, респ. ВАС, за предприемане на последващи действия. 

(4) След изтичане на сроковете за обжалване или влизане в сила на решенията на КЗК и ВАС /ако има такова/ и решенията на възложителя не са отменени „Отговорник обществени поръчки” предприема необходимите действия по сключване на договори с участниците, определени за изпълнители на обществените поръчки.

(5) В случай, че решенията на възложителя са отменени „Отговорник обществени поръчки” се съобразява с указанията, посочени в съдебните актове и започва отново организиране провеждането на процедурите за възлагане на обществени поръчки по настоящите правила и от мястото, където е указано в съдебните решения.

РАЗДЕЛ ІV

СКЛЮЧВАНЕ НА ДОГОВОРИ ЗА ОБЩЕСТВЕНИ ПОРЪЧКИ

     Чл.36.(1) „Отговорник обществени поръчки” изготвя проекти на договори, съобразени с проектите на договори приложени към документациите и конкретните предложения на участниците/кандидатите, определени за изпълнители, като проектите на договорите се съгласуват с главния счетоводител на училището. 

(2)   „Отговорник обществени поръчки” в тридневен срок от влизане в сила на Решенията за класиране на участниците и определяне на изпълнители на съответните обществени поръчки изпраща писмени покани до участниците, определени за изпълнители на поръчките, за сключване на договори. В поканите се посочват сроковете за явяване и представяне на необходимите документи, приложения към договорите, както и на изискваните в ЗОП документи за сключване на договори, които участниците следва да представят преди тяхното сключване. 

         1. Текстът на поканите, както и документите, изискани от участника, се проверяват от финансовия контрольор или юрист (при необходимост) относно тяхната законосъобразност преди предоставянето им за подпис от директора и изпращането им.
2. Оригиналът на банкова гаранция или оригиналът /заверено от фирмата копие/ на платежно нареждане за внесена гаранция за изпълнение на договора се съхранява в досието на съответната обществена поръчка.
(3) След представяне на документите от страна на участниците, определени за изпълнители, „Отговорник обществени поръчки” представя на финансовия контрольор  документите за осъществяване на предварителен контрол:

1. Проекти на договори от документацията за участие в процедурата за сравнение с представените за подписване договори.
2. Офертите на участниците, определени за изпълнители на поръчките.
3. Документи за внесени гаранции за изпълнение.
4. Изискваните в ЗОП документи за сключване на договори за обществени поръчки.
       (4) Финансовият контрольор на училището извършва предварителен контрол за законосъобразност на предстоящите за сключване договори за възлагане на обществени поръчки, като проверява:

- представените документи от участниците;

- съответствието на договора с изготвения в процедурата проект на договор;

- включването на всички предложения от офертата на участника, избран за изпълнител, в договора за изпълнение на поръчката.

Проверката се извършва в срок от три работни дни от представянето на горепосочените документи, като същият полага подпис за съгласувал на последна страница от договорите или когато е необходимо връща договорите за поправка и допълване. – контролен лист № 5 – Приложение № 7. 

Чл.37. След съгласуване на договорите за възлагане на обществени поръчки, същите се предоставят за подпис на директора на СОУ „Димитър Благоев” и участниците, определени за изпълнители на поръчките. 

Чл.38.(1) „Отговорник обществени поръчки” в срок от 1 работен ден след подписване на договорите предава същите на главния счетоводител за завеждане в Регистъра на договорите на СОУ „Димитър Благоев”.

         (2) Екземпляр от договорите се съхранява в досието на обществената поръчка.

Чл.39. Изпращането в срок на информацията, изготвена по образец за всеки сключен договор за обществена поръчка до АОП за вписване в Регистъра на обществените поръчки се организира и осъществява от „Отговорник обществени поръчки”. Същият носи отговорност за спазването на законоустановените срокове за изпращане на информация за сключените договори за обществени поръчки, както и за спазването на всички срокове за изпращане на документи по процедурите. 
Чл.40. „Отговорник обществени поръчки” съобщава на гл.счетоводител на училището за настъпилите законови предпоставки за освобождаване на гаранциите за участие на класираните и отстранени участници/кандидати в процедурите. 

РАЗДЕЛ V

ВЪЗЛАГАНЕ НА ОБЩЕСТВЕНИ ПОРЪЧКИ ПО РЕДА НА ГЛАВА ОСМА “А” ОТ ЗОП ЧРЕЗ ПУБЛИЧНА ПОКАНА
Чл.41.(1) В случаите, когато възлагането на обществени поръчки попада в условията на чл. 14, ал. 4 от ЗОП, директорът на училището издава заповед за откриване на процедурата, която съдържа най-малко следната информация:

1. Описание на предмета на поръчката, а когато е приложимо и количество или обем;

2. Прогнозна стойност на поръчката;

3. Срок за изпълнение на предмета на поръчката;
4. Изисквания на възложителя за изпълнение на поръчката;

5. Критерия за възлагане, а когато изборът се извършва по критерий „икономически най-изгодна оферта” – и показателите за комплексна оценка с тяхната относителна тежест;

6. Срок за получаване на офертите;

7. Избрани от възложителя лица, до които да бъде изпратена поканата, ако е приложимо;
8. Отговорници за изготвяне на частта от документацията, изискваща наличието на специфични компетенции или за възлагане на изготвянето й на външен консултант;

9. Отговорници за изготвяне на поканите, техническите спецификации, количествено-стойностните сметки, методиките, проекти на договори, допълнителни указания, образец на оферта и приложения към нея, проект на заповед за определяне на комисия за получаване разглеждане и оценяване на получените оферти;

10. Отговорници за публикуване на поканите в портала за обществени поръчки на АОП, както и публикуване на поканите и образците на документи, неразделна част от същите в  профила на купувача и изпращане на поканите до определени от възложителя лица;
         Чл. 42.(1)  Поканите по чл. 101 „б“ от ЗОП и образците на документи към тях се изготвят от длъжностно лице на възложителя. 


(2) Директорът утвърждава изготвените проекти на документи.
      
(3) Директорът, който е упълномощен потребител на АОП, публикува в един и същи ден публичните покани в Портала за обществени поръчки на АОП и в профила на купувача. Първо се извършва публикуване на поканите в Портала за обществени поръчки на АОП.

        
(4) В полето „Допълнителна информация” на публичните покани се указва мястото, където е предоставен достъп до образците на документи, свързани с конкретната публична покана.

          
(5)   След получаване на уникален код на публикуваните покани в Портала за обществени поръчки на АОП, същите се сканират и публикуват в профила на купувача.
         
(6) Всички образци на документи както и указанията към тях, включително и техническите спецификации и проекто-договора са неразделна част от публичните покани и също се  публикуват в профила на купувача.
         
(7) В деня на публикуването на поканите в Портала за обществени поръчки на АОП и в профила на купувача отговорното лице изпраща съобщение до средствата за масово осведомяване, в съобщението не следва да се съдържа повече информация от тази в конкретната покана, публикувана на портала (в сила от 01.10.2014г.). Под съобщение до средствата за масово осведомяване се разбира съобщението дефинирано в чл. 28а  от Допълнителните разпоредби на Закона за обществените поръчки. 

          
(8) Отговорното лице изпраща с придружителни писма с обратна разписка публикуваните покани и образци на документи, както и указанията към тях, неразделна част от поканите, до определени от възложителя лица, без да променя условията по чл. 101б, ал.1, т. 2-6 от ЗОП, когато директорът реши да се възползва от тази законова възможност.

          Чл.43.(1)  В случай, че публична покана е оттеглена поради необходимост от промяна на първоначално обявените условия, отново се прилага реда на събиране на оферти по чл. 41 и чл.42 (в сила от 01.10.2014г.) от настоящите правила.
           (2)  При получаване на писмено искане, направено до три дни преди изтичане на срока за получаване на оферти, отговорното лице публикува в профила на купувача писмени разяснения по условията на обществената поръчка. Публикуването се извършва най-късно на следващия ден от получаването на искането. (в сила от 01.10.2014г.)
        Чл.44. Получаването, разглеждането и оценката на офертите се извършва от комисия, определена със Заповед на Директора, която се издава най-късно в деня след публикуване на поканата. В комисията се включва най-малко едно лице, притежаващо професионална компетентност свързана с предмета на поръчката. Съставът на комисията следва да отговаря на изискванията на чл. 101г, ал. 1 от Закона за обществените поръчки. 
        Чл.45. След изтичане на сроковете за подаване на офертите, техническият изпълнител на училището предава попълнения Регистър на получените оферти - Приложение № 1 от настоящите правила и получените оферти на председателя на комисията, определена със заповедите на Директора по реда на чл. 44 от настоящите правила.
        Чл.46.(1)  След получаване на списъка с постъпилите оферти, членовете на комисията представят декларации за обстоятелствата по чл. 101г, ал. 2 във връзка с чл. 35, ал. 1, т. 2 - 4 от ЗОП.
(2) Отварянето на офертите се извършва при условията на чл. 68, ал. 3 от Закона за обществените поръчки. След отварянето пликът с офертата и всички документи в него се подписват от комисията, която обявява ценовите предложения и предлага по един представител от присъстващите участници да ги подпише.
(3) При възникнала необходимост, възложителят може да се възползва от правната възможност на чл. 68, ал. 2 от ЗОП, като при промяна на датата и часа на отваряне на офертите по публичната покана уведоми участниците писмено. Уведомяването може да се извърши по факс, е-mail или по поща /куриер/ с обратна разписка. 
(4) В закрито заседание комисията проверява съответствието на постъпилите оферти с изискванията на Възложителя, определени в публичната покана, указанията и образците към нея.

(5) Комисията при необходимост може по всяко време:

1. да проверява заявените от участниците данни, включително чрез изискване на информация от други органи и лица;

2. да изисква от участниците:

а) разяснения за заявени от тях данни;

б) допълнителни доказателства за данни от документите, съдържащи се в офертата на участника като тази възможност не може да се използва за промяна на техническото и ценовото предложение на участниците. 
(6) Когато офертата на участник съдържа предложение с числово изражение, което подлежи на оценяване и е с повече от 20 на сто по-благоприятно от средната стойност на предложенията на останалите участници по същия показател за оценка, комисията трябва да изиска от него подробна писмена обосновка за начина на неговото образуване. Комисията определя разумен срок за представяне на обосновката, който не може да бъде по-кратък от три работни дни от получаване на искането за това. 
             (7) Комисията може да приеме писмената обосновка по ал. 6 и да не предложи за отстраняване офертата, когато са посочени обективни обстоятелства, свързани със:

1. оригинално решение за изпълнение на обществената поръчка;

2. предложеното техническо решение;

3. наличието на изключително благоприятни условия за участника;

4. икономичност при изпълнение на обществената поръчка;

5. получаване на държавна помощ.

(8) Когато участникът не представи в срок писмената обосновка или комисията прецени, че посочените обстоятелства не са обективни, комисията предлага участника за отстраняване от процедурата.

(9) Когато комисията установи, че офертата на участник е с необичайно ниска цена поради получена държавна помощ, чието законово основание е невъзможно да бъде доказано в определения срок, тя може да предложи офертата да се отхвърли и участникът да се отстрани.

(10) Комисията предлага за отстраняване от процедурата участник:

1. който не е представил някой от необходимите документи или информация по чл. 101в от ЗОП;

2. който е представил оферта, която не отговаря на предварително обявените условия на възложителя;

3. който не представи в срок писмената обосновка или комисията прецени, че посочените обстоятелства не са обективни, комисията предлага участника за отстраняване от публичната покана.

(11) В срок, определен в заповедта за назначаване на комисия, същата съставя и подписва протокол за получаването, разглеждането и оценката на офертите и за класирането на участниците и  представя протокола на възложителя за утвърждаване.
(12) Възложителят може да осъществи контрол по чл. 36а върху действията на комисията по разглеждане на офертите за участие в публичната покана. 
Чл.47. След утвърждаване на протокола по чл. 46, ал. 11 от настоящите правила отговорното лице го изпраща в един и същи ден на участниците и го публикува в профила на купувача при условията на чл. 22б, ал. 3 от Закона за обществени поръчки. (в сила от 01.10.2014г.)
Чл.48.(1) Възложителят може да възложи изпълнението на поръчката и в случаите, когато е подадена само една оферта, ако същата е в съответствие с техническите спецификации.

(2) Когато не е подадена нито една оферта възложителят може да възложи изпълнението на поръчката след провеждане на преговори с избран от него изпълнител. В тези случаи възложителят е обвързан от прогнозната стойност, посочена в поканата по чл. 101б, ал. 1 от ЗОП, и от техническите спецификации и проекта на договор, приложени към поканата.  

Чл.49.(1) В петдневен срок от утвърждаване на протоколите отговорното лице представя на финансовия контрольор цялата документация по обществените поръчки, ведно с попълнени проекти на договори и представените от избраните изпълнители документи по чл. 101е, ал. 2 от ЗОП, за осъществяване на предварителен контрол за законосъобразност и съгласуване проектите на договори. – контролен лист № 6 – Приложение № 8. След което Възложителят сключва писмен договор с класирания на първо място участник, включващ всички предложения от офертата му.
 (2) Възложителят може последователно да предложи сключване на договор при условията на ал. 1 с участника, класиран на второ и на следващо място, когато участникът, който е имал право да сключи договора:

1. откаже да сключи договор;

2. не представи някой от документите по ал. 2;

3. не отговаря на изискванията на чл. 47, ал. 1, т. 1 или ал. 5.

(3) „Отговорник обществени поръчки” публикува в профила на купувача при условията на чл. 22б, ал. 3 от ЗОП договора и допълнителните споразумения към него (в сила от 01.10.2014г.)

       Чл.50.(1) Екземпляр от сключените договори се представя на Главния счетоводител за завеждане в Регистър на сключените договори.
        (2)  Оригиналите на договорите за обществени поръчки се съхраняват в досиетата на поръчките.

  Чл.51. Отговорното лице публикува в профила на купувача информация за датата, основанието и размера на всяко плащане по договора за публична покана  и по договорите за подизпълнение, включително и за авансовите плащания (в сила от 01.10.2014г.). 

Чл.52.  Възложителят е длъжен да съхранява всички документи, свързани с възлагане на публичните покани, за срок три години след приключване изпълнението на договора.

РАЗДЕЛ VІ

ПРОВЕЖДАНЕ НА ПРОЦЕДУРИ ЗА ВЪЗЛАГАНЕ НА ОБЩЕСТВЕНИ ПОРЪЧКИ ЧРЕЗ ВЪНШНИ КОНСУЛТАНТИ

Чл.53.(1) Директорът на училището, съобразно сложността и обема на обществената поръчка може да прецени да възложи подготовката и провеждането на процедурата от външен експерт или експерти. 


(2) Възлагането на външни експерти на подготовката и провеждането на процедурите за възлагане на обществени поръчки може да стане независимо от вида на процедурата и вида на използвания ред за възлагане.


(3) Възлагането на изпълнението на външни експерти става чрез сключване на договор при спазване на изискванията на Закона за обществените поръчки.

Чл.54(1) В случаите на възлагане на подготовката и провеждането на процедурата на външни експерти, същите изпълняват задълженията на „отговорник обществени поръчки”, определени в настоящите правила. 
(2) Независимо от изписаните в настоящите правила задължения, в договора подписан с външните експерти се определя точно:

- вида и обема на изпълняваните работи

- сроковете за изпълнението им

- начина на приемане на изпълнените работи


Чл.55. Директорът на училището може да възложи изпълнението на външни експерти, както на отделни етапи, така и на цялостната подготовка на процедурата, включително и етапа на оценяване, както и етапа на обжалване, ако има такъв и процедурата по сключване на договор, включително и изпращане на информация за сключения договор.

   РАЗДЕЛ VІI

ВЪТРЕШНИ ПРАВИЛА ЗА ПОДДЪРЖАНЕ НА ПРОФИЛА НА КУПУВАЧА

(в сила от 01.10.2014г.)

Чл.56.(1) Настоящият раздел урежда създаването и поддържането на профил на купувача, който представлява обособена част от електронната страница на училището или от друг интернет адрес, за който е осигурена публичност.
(2) С този раздел се определя редът, по който се извършва публикуването на документи  в профила на купувача, в случаите определени със ЗОП.
(3) Директорът на училището със своя заповед определя лицето, отговорно за поддържане профила на купувача.

(5) Определеното лице за поддържане профила на купувача актуализира публикуваните данни в предвидените по ЗОП срокове или ако няма такива - ежемесечно до пето число.

(6) Отговорникът за всяка една обществена поръчка обезпечава изискванията на чл. 22б от ЗОП, като без да се нарушават приложими ограничения във връзка с обявяване на чувствителна търговска информация и правилата на конкуренцията, в профила на купувача се публикуват всички документи, посочени в т. 1 - 21 на чл. 22б, ал. 2 от ЗОП, когато са приложими в зависимост от вида на обществената поръчка.
(7) Сроковете за публикуване на профила на купувача са съгласно чл. 22б, ал. 4 от ЗОП.
(8) Финансовият контрольор извършва проверка на публикуваната информация в Регистъра на обществените поръчки на АОП и в профила на купувача в първия работен ден след публикуването им, за което попълва контролен лист № 7 – Приложение № 9. 
(8) Времето за съхранение на информацията, публикувана на Профила на купувача е съгласно чл. 22б, ал. 5 и ал. 6 от ЗОП.
ГЛАВА ЧЕТВЪРТА
 КОНТРОЛ ВЪРХУ ИЗПЪЛНЕНИЕТО НА СКЛЮЧЕНИТЕ ДОГОВОРИ ЗА ОБЩЕСТВЕНИ ПОРЪЧКИ

 Чл.57.(1) Контролът по изпълнение на договорите за възлагане на обществени поръчки се осъществява от длъжностно лице - финансов контрольор или комисия, определени със заповед на Директора за всяка обществена поръчка, за която е сключен договор. 
(2) В състава на комисиите по ал. 1 задължително се включват членове от екипа по проекта, ако процедурата се възлага по проект. Съставът на комисиите се предлага от ръководителя на проекта, в срок не по-късно от пет работни дни след сключване на договорите за обществени поръчки.

(3) Опредлените по реда на ал. 1 и ал. 2 лица или комисия за контрол по изпълнение на договорите, проверяват:

- спазване на срока за изпълнение на договорите;
- всички необходими документи, касещи качественото извършване на предмета на поръчките; 

- съответствието на изпълнението с изискванията по договорите – технически спецификации, изискванията за качество и количество и други параметри в зависимост от предмета и клаузите по договорите.

- срочното, точно и законосъобразно изпълнение на задълженията по договорите;
(4) За извършения контрол по изпълнение на договорите за обществени поръчки и приемане на извършената работа, финансовият контрольор или комисиите съставят протоколи/доклади, в които се описват всички недостатъци на изпълнението, ако са установени такива, и се определя подходящ срок за отстраняването им. Протоколите се подписват от упълномощени представители на изпълнителите и възложителя. Определените длъжностни лица или комисиите могат да не приемат изпълнението на договорите или която й да е тяхна част, ако тя не съответства на количествено-стойностните сметки, техническите спецификации и изискванията на възложителя.

(5) Финансовият контрольор или комисиите за приемане на изпълнението на договорите, дават становища дали на изпълнителите следва да се извършат плащания, или следва да се начислят неустойки за неизпълнение на договорите. 

Когато дадат становища да се начислят неустойки, поради неизпълнение на договорите, те мотивирано посочват вида на неизпълнението.

(6) При осъществяване на контрола по изпълнение на задълженията по договорите за възлагане на обществени поръчки и при установяването на нередности, лицата или председателите на комисиите, упражняващи контрол изготвят писмени доклади до Възложителя, в които се посочва:

1. извършените/неизвършени до момента работи /строителство, услуги, доставки/;

2. изпълнени ли са в срок или не задълженията по договорите за обществени поръчки;

3. осъществените плащания и въз основа на кои счетоводни документи;

4. проблемите при изпълнение на поръчките.
(7) При констатиране на несъответствия или неизпълнение на клаузи от договорите, финансовият контрольор или председателите на комисиите, упражняващи контрол, незабавно уведомяват в писмен вид възложителя за предприемане на необходимите действия за търесене на отговорност от изпълнителите, включително процедури за прекратяване на договорите, ако е необходимо.  

Чл.58.(1) Главният счетоводител на училището контролира финансовото изпълнение на договорите за обществени поръчки като следи за наличието на вземания и задължения по тях, своевременно извършване на плащанията, главници, лихви, неустойки и други финансови задължения и тежести и текущото осчетоводяване на задълженията и разходите по договорите. Той се счита за уведомен за сключването на договорите от момента, в който положи подписа си за съгласувал в договорите.

 (2) Счетоводителят на съответния проект отговаря за изпълнението на финансовите клаузи на договорите за обществени поръчки, финансирани със средства от Европейския съюз, като следи за наличието на вземания и задължения по тях, своевременно извършване на плащанията, главници, лихви, неустойки и други финансови задължения и тежести и текущото осчетоводяване на задълженията и разходите по договорите. Той се счита за уведомен за сключването на договорите от момента, в който положи подписа си за съгласувал в договорите.

Чл.59.(1) Плащанията по договорите за възлагане на обществени поръчки се осъществяват в предвидените в тях срокове, след представяне и проверка на необходимите документи, посочени в договорите, както и представяне на документите, удостоверяващи изпълнението предмета на  договорите.
(2) При изплащане на суми по договори за обществени поръчки, извършените работи /доставените стоки или извършените услуги/ следва да се доказват с първични платежни и разходооправдателни документи. При строителство към първичните платежни документи се прилагат количествено-стойностни сметки, Актове обр. 19, анализи и първични платежни документи, доказващи количеството и единичната цена за вложените материали. Към документите следва да се прилагат и Приемо-предавателни протоколи, подписани от изпълнителите и отговорните длъжностни лица или определените комисии от СОУ „Димитър Благоев”, приели работата по обектите, доставените стоки или извършените услуги, предмет на обществените поръчки.
Чл.60.(1) При констатиране на неизпълнение на клаузи на договорите за обществени поръчки, лицето упражняващо контрол незабавно уведомява Директора, който предприема необходимите действия за търсене на отговорност от контрагентите, включително и процедура по прекратяване на договора, при наличие на съответни предпоставки за това.

(2) Указанията на Директора са задължителни за отговорните за контрола лица.   

Чл.61.(1) След приключване на изпълнението по договора, гаранцията за изпълнение се освобождава, съгласно договорените срокове и условия.
Чл.62.(1) Лицето упражняващо контрол по изпълнението на договора изготвя досие, в което прилага всички документи, кореспонденция и др. съставени по време на изпълнението на договора. В тридневен срок след неговото приключване досието, ведно с всички документи се предава на служителя обществени поръчки, провел процедурата за изпращане на информацията за изпълнения договор и архивиране на досието. 
(2) Лицето упражняващо контрол по изпълнение на договора периодично и в срок от 1 ден уведомява отговорника за провеждането на процедурата и му предоставя всички изготвени по време на изпълнението на договора документи и информации по чл. 22б, ал.1 от ЗОП за публикуването им в профила на купувача в предвидените от ЗОП срокове. 

ГЛАВА ПЕТА

СЪХРАНЕНИЕ НА ДОКУМЕНТАЦИЯТА НА ВЪЗЛОЖЕНИТЕ ОБЩЕСТВЕНИ ПОРЪЧКИ  

РАЗДЕЛ І
ИЗГОТВЯНЕ НА ДОСИЕТА НА ОБЩЕСТВЕНИ ПОРЪЧКИ
        Чл.63.(1) „Отговорник обществени поръчки”, определен със заповед на Директора да проведе конкретната процедура, изготвя досие за всяка обществена поръчка, в което се прилагат всички документи, съставени от откриване на процедурите до сключване на договорите.


(2) Досиетата на процедурите за възлагане на обществени поръчки по реда на чл. 14, ал. 1 и ал.3 от ЗОП съдържат всички създадени в хода на процедурата документи, подредени хронологично.

(3) Финансовият контрольор или определената със заповед на директора комисия за извършване на контрол по изпълнението на договора за обществена поръчка и до неговото приключване изготвя досие по изпълнение на договора. В досието се прилагат всички документи, удостоверяващи изпълнението на договора и кореспонденцията между Възложител и Изпълнител. Досието по настоящата алинея се предава на “Отговорник обществени поръчки” в едноседмичен срок от приключване на изпълнението по договора за прилагане към досието по ал. 2.
(4) Досието на обществена поръчка, възложена чрез публична покана по реда на глава осма „а” от ЗОП се изготвя от отговорното длъжностно лице, определено в Заповедта на директора за откриване на процедура за възлагане на обществена поръчка и трябва да съдържа следните документи:
1. Заповед за обявяване на възлагането на обществена поръчка чрез публична покана по реда на глава осма „а” от ЗОП и одобряване на поканата и документацията към нея;
2. Покана по образец на АОП;
3. Образци на документи;

4. Придружителни писма за изпращане на поканата до избрани от възложителя лица - при необходимост;

5. Получените оферти, ведно със пликовете и всички документи в тях;

6. Регистър на получените оферти за участие в избор на изпълнител за възлагане на обществена поръчка по реда на глава осма „а” от ЗОП;
7. Заповед за определяне на комисия за получаване, разглеждане и оценка на офертите при възлагане на обществени поръчки по реда на глава осма „а” от ЗОП;

8. Декларации по чл. 35, ал. 1,т. 2, 3 и 4 от ЗОП на длъжностните лица по чл. 101г от ЗОП;

9. Протоколи за разглеждане, оценка и класиране на офертите;

10. Изискуемите документи по чл. 101е, ал. 2 от ЗОП за сключване на договор;

11. Договор за възлагане на обществена поръчка;

12. Опис на всички документи съдържащи се в досието;
13. Други относими документи.

РАЗДЕЛ ІІ
СЪХРАНЯВАНЕ НА ДОСИЕТАТА С ДОКУМЕНТАЦИЯТА НА ОБЩЕСТВЕНИТЕ  ПОРЪЧКИ


Чл.64. До изтичане на сроковете за подаване на офертите за участие в процедурите, цялата документация по подготовката на процедурите се съхранява от “Отговорник обществени поръчки”.


Чл.65. По време на работата на комисиите цялата документация, свързана с откриване и провеждане на процедурите, заедно с постъпилите оферти, се съхранява от председателите на комисиите, които носят отговорност за нейното съхранение.


Чл.66. След приключване на работата на комисиите, досиетата с цялата документация, свързана с откриване и провеждане на процедурите, заедно с постъпилите оферти/предложения и протоколите на комисиите се предават на “Отговорник обществени поръчки” за допълнение и съхранение до изтичане на срока за изпълнение на договорите.


Чл.67. Директорът на училището със заповед определя длъжностно лице, което отговаря за съхранението, движението и пълнотата на досиетата на обществените поръчки. При необходимост от ползване на архива отговорното лице следи за отразяване на движението на досиетата, като попълва Регистър за движението на документите от досиетата на обществените поръчки  - Приложение № 10 и следи за връщане на досиетата. В регистъра се отбелязват:

1. дата, длъжност, име и подпис на лицето, взело за ползване документацията;

2. подпис на лицето, отговорно за съхранение на документацията;

3. дата, длъжност, име и подпис на лицето, върнало документацията;

След връщане на досиетата, регистрите се прилагат към тях.
         
Чл.68.(1) След приключване изпълнението на договорите за обществени поръчки, досиетата на обществените поръчки се описват, архивират и предават с протокол от  „Отговорник обществени поръчки” на лицата отговoрни за съхранението, движението и пълнотата на досиетата на обществените поръчки, където се съхраняват в съответствие със сроковете, определени в чл. 58а, ал. 6 и чл. 101ж от ЗОП. 

        
(2) Досието с всички документи, свързани с възлагане на обществена поръчка по чл. 14, ал. 1 и ал. 3 от ЗОП се съхранява от лицата по ал. 1 за срок четири години след прекратяване на процедурата или след приключване изпълнението на договора.
       
(3) Досието с всички документи, свързани с възлагане на обществена поръчка чрез публична покана по реда на глава осма “а” от ЗОП, се съхранява от лицата по ал. 1 за срок три години след приключване изпълнението на договора.
       
Чл.69. Всички лица, които са съставили и/или получили документи, свързани с възлагането на обществените поръчки, са длъжни да ги предоставят на “Отговорник обществени поръчки”, за окомплектоване на досиетата.



ЗАКЛЮЧИТЕЛНИ РАЗПОРЕДБИ

§1. (1) Контролът по изпълнение на настоящите правила се осъществява от Директора на училището. 

(2) Контролът по прилагане на всички изискуеми документи в досиетата на обществените поръчки и спазване на настоящите правила, относно попълване и прилагане на приложенията към правилата се осъществява от финансовия контрольор на училището.
§2. Настоящите вътрешни правила са изготвени и съобразени до измененията на Закона за обществените поръчки в ДВ, бр. 40 от 13.05.2014г.
§3. Настоящите правила представляват отворена система и подлежат на актуализация и допълване, както при последващи изменения на ЗОП, така и при установяване в процеса на тяхното действие на нужда от промяна, с цел постигане на оптимално разпределение на отговорностите и задълженията и постигане на максимална степен на законосъобразност на провежданите процедури.  
§4. Вътрешните правила са утвърдени със Заповед № 2075 от 01.09.2014г. на Директора на СОУ „Димитър Благоев”.

